|  |  |
| --- | --- |
| Adresseinformasjon fylles inn ved ekspedering. Se mottakerliste nedenfor.   | Sandnes, 10.06.2024 |
|   |  |

|  |  |  |  |
| --- | --- | --- | --- |
| Saksbehandler: | Emilia Elisabeth Halle Taksdal | Vår ref.: | 24/08336-2 |
| Avdeling: | Kultur | Deres ref.: |   |

# Lokal høring- Akslaråna- ref sak 2043/137

Kartverket reiser navnesak på stedsnavnet Akslaråna i Lysebotn etter ønske fra Stavanger Turistforening.

**Bakgrunn**

Kartverket reiser navnesak på navnet Akslaråna og avledete navn med denne skrivemåten for å avklare rett skrivemåte til offentlig bruk. Vedlagt ligger liste med hvilke navn det reises navnesak på og kartutsnitt.

**Hva er en navnesak**

En navnesak er en igangsatt prosess som har til hensikt å avklare skrivemåten av et navn. Lov om stadnamn skal brukes når organ for stat, fylkeskommune og kommune skal fastsette stedsnavn og dets skrivemåte.

Ifølge loven skal skrivemåten fastsettes med utgangspunkt i den nedarvete, lokale uttalen av navnet. Derfor ber Kartverket om at alle som uttaler seg, opplyser om hva som er den lokale dialektuttalen.

I tillegg til å ta utgangspunkt i den nedarvede, lokale uttalen, skal en som hovedregel følge gjeldende rettskrivingsprinsipp ved normering av stedsnavn, jf. §4 første ledd i lov om stadnamn. Skrivemåten skal være praktisk og ikke skygge for meningsinnholdet i navnet.

Skrivemåten av primærnavnet vil normalt være retningsgivende for skrivemåten av det samme navnet i andre funksjoner, f.eks for adressenavn som er like eller avledet av navnet, jf. §4 tredje ledd i loven.

**Saksgang**

I denne saken er det Kartverket som er vedtaksmyndighet på navnene. Stavanger turistforening har kommet med noen forslag til navn, dette er markert i vedlegget. Saken blir sendt ut på lokal høring til Forsand sogelag, Forsand Mållag, Sandnes Mållag, Sandnes Historielag og områdeutvalget Øst. Etter endt høringsfrist blir saken sendt til språkrådet for vurdering før Kartverket gjør endelig vedtak.

Høringsmottakere vil motta vedtaket i saken via mail når saken er ferdig behandlet.

Vi ber om svar snarest mulig og **senest innen 24.08.2024.**

Med vennlig hilsen

|  |  |
| --- | --- |
| Emilia Elisabeth Halle TaksdalKonsulent | Liv M. R. PedersenKst. kultursjef |

*Dokumentet er elektronisk godkjent og har ingen signatur*

**Vedlegg:**
Lokal høring - Oppstart av navnesak 2024/137 - Akslaråna i Lysebotn
Skjermbilde 2024-06-11 074512
akslaråbommen
akslarådammen
akslaråfossen
akslaråheia
akslaråna
akslaråtjørna

**Mottakere:**
Politisk sekretariat, Sindre Ravndal, Postboks 583, 4302 SANDNES
SANDNES HISTORIELAG, Postboks 262, 4302 SANDNES
Kari Vagle Sundby, Vestregata 1, 4307 SANDNES
FORSAND SOGELAG, c/o Reidun Espedal
Kjeldebergvegen 2, 4110 FORSAND